в определения географски район
 Всички етапи на производството трябва да бъдат извършени в определения географски регион.
 3.6. Специфични правила за рязане, настъргване, опаковане и др.
 Почистването и опаковането на морковите се извършва изключително в местни миялни центрове.
 3.7. Специфични правила за етикетиране
 а)
 име и адрес на опаковчика;
 б)
 логото „Lammefjordens Grøntsagslaug“;
 в)
 категория.
 4. Кратко определение на географския район
 Регионът на Lammefjord включва четири оградени с диги района в Odsherred в Sjaelland (Дания):
 —
 отводнената част на Lammefjord, граничеща с Ringkanal и бента на Audebo,
 —
 Svinninge Vejle, граничеща с Ringkanal на юг, запад и север и с железопътната линия, свързваща Svinninge и Hørve на изток,
 —
 фиорда Sidinge, граничещ с бента на Sidinge и с отводнителен канал,
 —
 Klintsø, заобиколен от отводнителни канали.
 5. Връзка с географския район
 5.1. Специфична характеристика на географския район
 Хранителният субстрат произхожда от отводненото тинесто дъно на Lammefjord. Фиордът Sidinge е районът, който пръв е бил пресушен в региона на Lammefjord (от 1841 г.). След това е бил пресушен Svinninge Vejle, а отводняването на най-големия район, Lammefjord, е започнало през 1873 г. Klintsø е бил пресушен последен.
 Долният почвен слой е съставен от глина и мергел или от глина и обогатена с пясък тиня. Горният почвен слой включва неколкометров слой тиня, съставен от растителен и животински материал. В една голяма част от Lammefjord практически няма никакви камъни, но многобройните черупки от мекотели и стриди осигуряват на почвата високо съдържание на варовик.
 Климатът в Lammefjord е идеален за отглеждане на моркови: мека зима и хладно лято с равномерно разпределение на валежите през цялата година.
 5.2. Специфични характеристики на продукта
 Морковите от региона на Lammefjord имат много гладка повърхност и запазват цвета си и след измиване и по време на съхранението им. Цветът им се запазва, защото песъчливата почва е гладка и песъчинките ѝ са по-меки и по-закръглени от тези на другите почви от същия тип, което означава, че морковите не се одраскват по време на събирането им. Ето защо морковите от региона на Lammefjord могат да бъдат съхранявани в хладилни помещения и използвани целогодишно без опасност цветът им да се измени.
 5.3. Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)
 Условията за отглеждане в бившото дъно на фиорда придават на „Lammefjordsgulerod“ качество, единствено по рода си. Тази особена почва позволява с морковите да се борави деликатно и да се съхрани свойствената за тях гладка повърхност.
 Името „Lammefjordsgulerod“ е познато в цяла Дания.
 „Lammefjordsgulerod“ позволява също общественото мнение да свързва Lammefjord с висококачествени зеленчуци, най-вече моркови. Lammefjord е описан в голямата датска енциклопедия (Den store danske Encyklopædi) по следния начин: „Отводненото дъно на фиорда се характеризира с богато растениевъдство: зърнени култури, семена и зеленчуци. Lammefjord е известен с морковите и картофите си; преди 1980 г. той е бил прочут също така с цветните си луковици и аспержите си.“
 Датските и чуждестранните медии често цитират Lammefjord, когато стане дума за успеха, на който се радват през